Nacionalinei švietimo agentūrai 2021-09-\_\_ Nr. SD-5.27-

**DĖL KOMPIUTERIŲ PERDAVIMO PAGRINDIMO**

Vadovaujantis Lietuvos Respublikos Vyriausybės 2001 m. sausio 5 d. nutarimo „Dėl valstybės turto perdavimo patikėjimo teise ir savivaldybių nuosavybėn“ 10.3 papunkčiu (2021-06-16 redakcija) pateikiame detalų paaiškinimą, kuriuo pagrindžiama būtinybė perduoti savivaldybei valstybės turtą:

1. Lietuvos Respublikos Švietimo, mokslo ir sporto ministerijos Švietimo kokybės ir regioninės politikos departamento Regioninės politikos analizės skyrius 2020 m. lapkričio– gruodžio mėn. vykdė mokyklų apklausą „Ugdymo organizavimas bendrojo ugdymo mokyklose po karantino paskelbimo“, kur mokyklos nurodė, kiek joms trūksta kompiuterinės įrangos. Rajono mokyklų pateiktas poreikis – 170 kompiuterių.

2. Rokiškio rajono savivaldybės administracija pasirašė partnerystės sutartį su papildymais (2020 m. balandžio 3 d. Nr. DS-149;2016 m. spalio 31 d. jungtinės veiklos sutarties Nr. F3-70-(05) papildymas) prie 2016 m. Jungtinės veiklos sutarčių dėl partnerystės, įgyvendinant Europos Sąjungos paramos projektą „Mokyklų aprūpinimas gamtos ir technologinių mokslų priemonėmis“ Nr. 09.1.3-CPVA-V-704-02-0001 dėl kompiuterinės įrangos ir internetinio ryšio, reikalingo ugdymo procesui organizuoti nuotoliniu būdu bei 2021 m. kovo 31 d. raštu Nr. SD-5.27-720 „Dėl 2021 m. savivaldybės savarankiško biudžeto lėšų, skirtų kompiuterinei technikai įsigyti mokykloms“ pateikė Ministerijai informaciją dėl savivaldybės lėšų skyrimo kompiuterinių technologijų atnaujinimui. (2021 m. vasario 26 d. sprendimu Nr. TS-17, programos ,,Ugdymo kokybės ir mokymosi aplinkos užtikrinimas (02) priemonei ,,Kompiuterinių technologijoms atnaujinti“ skirta 22660 Eur ekonominės klasifikacijos straipsnyje 2.2.1.1.1.21. ,,Informacinių technologijų prekių ir paslaugų įsigijimo išlaidos“).

3. Pagal Nacionalinės švietimo agentūros 2021 m. balandžio 27 d. raštą „Dėl projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-CPVA-V-704-02-0001) lėšomis nupirktų nešiojamųjų kompiuterių paskirstymo“ Rokiškio rajono savivaldybei skirti 102 nešiojamieji kompiuteriai (arba 60 proc. apklausoje mokyklų pateikto poreikio).

4. Rokiškio rajono savivaldybės tarybai sutikus perimti savivaldybės nuosavybėn 102 nešiojamus kompiuterius jie, nustatyta tvarka, bus perduoti 10 mokyklų valdyti, naudoti ir disponuoti jais patikėjimo teise ir bus naudojami 1–12 bendrojo ugdymo ir I–IV gimnazijos klasių mokinių mokymui nuotoliniu būdu, ateityje - hibridiniu, bei skaitmeniniam ugdymo turiniui naudoti. Kompiuteriai skirti bendrojo ugdymo įstaigų tinklo veiklos efektyvumui didinti, mokymo(si) aplinkai modernizuoti (t. y. turtas skirtas naudoti mokinių nuotoliniam mokymui(si) ir skaitmeniniam ugdymo turiniui plėtoti). Pažymime, kad skirstant kompiuterius mokykloms, buvo atsižvelgiama į šiuos kriterijus: a) į mokinių dalį, kurie namuose nuotoliniam mokymuisi neturi tinkamos įrangos; b) į mokinius, kurių tėvai dirba nuotoliniu būdu namuose ir dėl to jiems reikėtų papildomos įrangos tam, kad galėtų mokytis nuotoliniu būdu; c) kitus socialinius ir ekonominius aspektus.

Administracijos direktorius Andrius Burnickas

Danutė Kniazytė, (8 458) 71 281